CELEX: 22004D0087
Language: hu
Date: 2004-06-08 00:00:00
Title: 2004/87/: Az EGT-Vegyesbizottság 87/2004 határozata (2004. június 8.) az EGT-megállapodásnak a négy szabadságon kívül eső meghatározott területeken folytatott együttműködésről szóló 31. jegyzőkönyve módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/48
            
         
      AZ EGT-VEGYESBIZOTTSÁG
   
   87/2004 HATÁROZATA
   
   (2004. június 8.)
   az EGT-megállapodásnak a négy szabadságon kívül eső meghatározott területeken folytatott együttműködésről szóló 31. jegyzőkönyve módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: megállapodás) és különösen annak 86. és 98. cikkére,
   mivel:
   
               (1)
            
            
               Az EGT-Vegyesbizottság 2004. április 23-i 58/2004 határozata módosította a megállapodás 31. jegyzőkönyvét (1).
            
         
               (2)
            
            
               Helyénvaló a szerződő felek együttműködését kiterjeszteni az eEurope 2005 cselekvési terv figyelemmel kísérésére, a helyes gyakorlatok terjesztésére, valamint a hálózati és informatikai biztonság javítására vonatkozó többéves (2003–2005) (MODINIS) program elfogadásáról szóló, 2003. november 17-i 2256/2003/EK európai parlamenti és tanácsi határozatra (2).
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2004. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 2. cikkének (5) bekezdése az alábbi francia bekezdéssel egészül ki:
   
               „—
            
            
               
                  32003 D 2256: az Európai Parlament és a Tanács 2003. november 17-i 2256/2003/EK határozata (HL L 336., 2003.12.23., 1. o.).”
            
         2. cikk
   Ez a határozat 2004. június 9-én lép hatályba, amennyiben a megállapodás 103. cikkének (1) bekezdése szerinti összes értesítést eljuttatták az EGT-Vegyesbizottsághoz (3).
   Rendelkezéseit 2004. január 1-jétől kell alkalmazni.
   3. cikk
   Ez a határozat az Európai Unió Hivatalos Lapjának EGT-re vonatkozó részében, illetve EGT-kiegészítésében kerül közzétételre.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 277., 2004.8.26., 29. o.
   
      (2)  HL L 336., 2003.12.23., 1. o.
   
      (3)  Alkotmányos követelmények nincsenek megjelölve.